આ બાબતની રજુઆતમાં સ્ટ્રીટલાઇટ ચેરમેન ભારતી બી. ઠાકોરે નગરપાલિકા પ્રમુખ અને ચીફ ઓફિસરને ધ્યાન દોરતા જણાવ્યું હતું કે હાલના ઋતુજન્ય રોગના માહોલ વચ્ચે છેલ્લા પંદર દિવસથી સફાઈ કામગીરી બાબતે પ્રત્યક્ષ ડોર ટુ ડોર ફરીને નિરીક્ષણ કરતા અને સફાઇકર્મીઓ સાથે ચર્ચા વિચારણા કરતા જાણવા મળેલ છે કે પાલનપુર નગરપાલિકામાં સફાઇકર્મીઓની કુલ ત્રણસો જેટલી સંખ્યા છે જેમાંથી સિત્તેર જેટલા ગટર સગાઈ કામદારો અને બાકીના બસ્સોને દસ જેટલા ઝાડુથી સફાઈ કરનારા કામદારો હોય તો હાલમાં પાલનપુરના જે પ્રમાણે બે ઝોનની ફાળવણી કરવામાં આવી છે તેમાંથી ઝોન 2 માં આવતા કુલ ચાર વોર્ડમાં માત્ર ચુંમાલીસ સફાઈ કામદારોની જ ફાળવણી કરેલ છે અને તેથી જ આ વિસ્તારોમાં સફાઈ બાબતે અવારનવાર અવ્યવસ્થા સર્જાય છે અને પ્રજા પણ નગરપાલિકાની આ મહત્વની જવાબદારી બાબતે અસંતોષ વ્યકત કરતી જોવા મળે છે ઉપરાંત ઝોન 2 ના સફાઇકર્મીઓ પણ મર્યાદિત સંખ્યા હોવાના લીધે પુરી મહેનતથી કામ કરતા હોવ છતાં આટલા મોટા વોર્ડમાં પહોંચી શકતા ના હોવાના લીધે હાલમાં નગરપાલિકાના સફાઇકર્મી ઓની કુલ સંખ્યા ત્રણસો છે તેમાંથી પાલિકાના કુલ અગિયાર વોર્ડમાં આ સંખ્યાની સરખે ભાગે વહેંચણી કરવાથી પ્રજાને સફાઈ બાબતે સારી સેવા પણ આપી શકાશે અને સફાઇકર્મીઓને પણ કામમાં રાહત રહેશે કુલ 300 જેટલા સફાઈકર્મીઓમાંથી જો ગટર સફાઈ કામદારો 70 હોય તો 210 ઝાડુથી સફાઈ કામ કરનારા કામદારો હોઈ શકે આથી 70 ગટર સફાઈકર્મીઓ ÷ 11 વોર્ડ = 6 અંદાજીત ગટર સફાઈકર્મીઓ અને બાકીના 210 ઝાડુથી સફાઈ કામદારો ÷ 11 વોર્ડ = 19 સફાઈ કર્મીઓ આમ 6 ગટર સફાઈકર્મીઓ + 19 ઝાડુથી સફાઈકર્મીઓ = 25 કુલ સફાઈ કર્મીઓ પ્રત્યેક વોર્ડમાં સફાઈ માટે મૂકી શકાય આમ પ્રત્યેક વોર્ડ દીઠ 25 સફાઈ કર્મીઓ × 11 વોર્ડ = 275 કુલ સફાઈકર્મીઓ ફાળવી શકાય જો કે હાલમાં નગરપાલિકામાં કુલ 300 સફાઇકર્મીઓ હોય તો 300 - 275 = 25 વધેલા સફાઈકર્મીઓને ઇમરજન્સી કોઈ જગ્યાએ સફાઈ કામગીરી કરવા માટે પણ નિયુક્ત કરી શકાય.